# விக்கிப்பீடியா:ஆலமரத்தடி/தொகுப்பு89

## நாளிதழ் செய்தி

### வசந்தம் 23 சூன் 2013

::இன்றைய தினகரன் நாளிதழின் வசந்தம் இதழில் தமிழ் விக்கிப்பீடியாவின் பத்தாம் ஆண்டு குறித்த பேட்டி வெளிவந்துள்ளது. ஒரு வேளை நீங்கள் மேலே கண்ட சுவரொட்டி அதற்கான முன்னோட்ட விளம்பரமாக இருக்கலாம். ஏனெனில், அதே நாள் நான் கோவையில் தினகரன் செய்தித் தாள் வாங்கிப் பார்த்தேன். அதில் தமிழ் விக்கிப்பீடியா பற்றிய எந்தச் செய்தியுமில்லை.  
::இன்றைய தினகரன் வசந்தம் கட்டுரையின் படங்களை இணைத்துள்ளேன். தினகரன் செய்தியாளர் சென்னையில் இருந்து தொலைப்பேசி மூலம் இப்பேட்டியை எடுத்தார். இப்பேட்டியைத் தனியொருவரை முன்வைத்து எழுதாமல் ஒரு இயக்கத்தின் கூட்டுழைப்பாக முன்வைக்குமாறு கேட்டுக் கொண்டிருந்தேன். இதன் பொருட்டே, படங்களை எடுக்க அவர்கள் ஒளிப்படக்காரர் வந்த போது, கோவையில் உள்ள பூங்கோதை, தென்காசி சுப்பிரமணியன், சிவக்குமார் ஆகியோர் இணைந்து படங்களை எடுத்தோம். ஆனால், இதையும் தாண்டி அனைவரின் பெயரும் பங்களிப்புகளும் வராமல் விடுபட்டுப்போனது வருத்தமளிக்கிறது. கூடவே, ஏகப்பட்ட தகவல் / கருத்துப் பிழைகளும் உள்ளன. குறிப்பாக, நான் எழுதியதாகக் கூறப்படும் கட்டுரைகள் எண்ணிக்கை. எனவே, இது தொடர்பான புரிதலை வேண்டுகிறேன். மற்றபடி, தமிழ் விக்கிப்பீடியாவின் பத்தாம் ஆண்டில் வெகு மக்கள் ஊடகங்களில் நம்மைப் பற்றிய அறிமுகம் கிடைப்பதை நல்ல விசயமாக கருதுகிறேன். நன்றி.--இரவி (பேச்சு) 06:10, 23 சூன் 2013 (UTC)  
//தமிழ் விக்கிப்பீடியாவின் பத்தாம் ஆண்டில் வெகு மக்கள் ஊடகங்களில் நம்மைப் பற்றிய அறிமுகம் கிடைப்பதை நல்ல விசயமாக கருதுகிறேன். //-- பார்வதிஸ்ரீ (பேச்சு) 06:52, 23 சூன் 2013 (UTC)  
ஏற்கனவே இரவி கூறியது போல் விக்கிப்பீடியாவின் உரலி தரப்படவில்லை. விக்கியின் படத்திலும் நான் வாங்கிய நாளிதழில் அது தெளிவாகத் தெரியவில்லை. இது மாதிரி இதழ்களில் பதிவிடும் போது உரலியைக் கொடுகச் சொலி ஒரு பாயின்டையும் அதற்கான பக்கத்தில் இணைத்துவிட்டால் நல்லது. பரப்புரைக் கையேடுக்கான பக்கம் போல் நிறைய உள்ளதால் எதில் இற்றைப் படுத்த வேண்டும் எனக் குழப்பமாக உள்ளது. நான் ஆங்கில விக்கிப்பீடியாவின் பாண்டியர் கட்டுரையில் இருந்த தமிழ் இணைப்பை சொடுக்கி தான் தமிழ் விக்கிப்பீடியாக்கு வந்தேன். தமிழ் விக்கியில் இருந்தே எனக்குத் தமிழ் தட்டச்சு அறிமுகமானது (சுருக்கமாகச் சொன்னால் தட்டச்சே அதன் பிறகு தான் நன்கு பழக்கமானது). அதனால் என்னை போல் தமிழ் தட்டச்சு தெரியாமல் விக்கிப்பீடியாவை தேடும் தமிழர்களுக்கு உரலி முக்கியம்.--தென்காசி சுப்பிரமணியன் (பேச்சு) 07:11, 23 சூன் 2013 (UTC)
- வாழ்த்துகள் இரவி, பூங்கோதை, தென்காசி சுப்பிரமணியன்!! இந்தப் 10-ஆவது ஆண்டைக் கட்டாயம் ஒரு சிறு நிகழ்ச்சியாகவாவது இந்தியாவில் உள்ளவர்களும், பிற நாடுகளில் உள்ளவர்களும் நடத்த வேண்டும். கனடாவில் நடத்த நற்கீரனும் நானும் பிறரும் முயல வேண்டும். பல ஊர்களில் (நாடுகளிலும்) இந்நிகழ்ச்சியின் நினைவாக மரம் நட்டு பராமரிக்க ஏற்பாடுகள் செய்யலாம். தமிழ்நாடு இலங்கை போன்ற தமிழ்வாழ் நிலங்களில் போட்டிகள் நடத்திப் பரிசுகள் தரலாம். என்னால் ஆன சிறு பண உதவியும் செய்ய அணியம். இந்தப் பத்தாவது ஆண்டை ஒரு சிறிய அளவிலாவது அறிவார்ந்த வழிகளில் மகிழ்ச்சியுடன் கொண்டாட வேண்டும் என்பது என் அவாவும் கருத்தும். நாம் ஊடகங்களுக்கு எழுத்து மூலம் சரியான தகவல்களை கட்டுரையாகக் கொடுக்கலாம். அடுத்த 5-ஆண்டு, 10-ஆண்டு திட்டங்கள் பற்றியும் சிந்திக்கலாம். கட்டுரை எண் என்பதை மட்டும் குறியாகக் கொள்ளாமல் துறைவாரியாக சிறந்த கட்டுரைகளின் எண்ணிக்கையைக் கூட்டுவது, பள்ளி, கல்லூரி, பல்கலைக்கழக ஆசிரியர்கள், மேற்படிப்பு மாணவர்கள் இவர்களை ஈர்க்கும் முகமாக சில திட்டங்கள் தீட்டிச் செயற்படுத்துவது முதலியன சிந்திக்கத்தக்கன. தமிழக அரசுக்கோ, இந்திய நடுவண் அரசுக்கோ, இலங்கை அரசுக்கோ பிற அரசுகளுக்கோ ஒரு பைசா செலவில்லாமல் தன்னார்வலர்களாகவே உழைத்து இப்படி 50,000 உக்கும் அதிகமான கட்டுரைகள் எழுதி, வேறு எங்கும் கிட்டாத பல அரிய செய்திகளும் தரவுகளும் தமிழில் இலவசமாகக் கிட்டும்படியாகவும் உருவாக்கியிருக்கும் இந்தக் கூட்டாக்கப் படைப்பு தமிழுலகில் ஒரு வரலாறு. இது இன்னும் பன்மடங்கு சிறந்த சீரான கலைக்களஞ்சியமாக வளர பற்பல வாய்ப்புக்கூறுகள் உள்ளன என்று நினைக்கின்றேன். இவை அனைத்துக்கும் அடிப்படை உயர் குறிக்கோள் கொண்டிருத்தல், பண்பான உரையாடல் ஒழுக்கம், கூட்டிணக்கம், அறிவும் அறமும் சார்ந்த அணுகுமுறை, கூட்டுழைப்பு, விக்கிப்பீடியாவின் ஐந்து தூண்களை நல்ல முறையில் பின்பற்றிவரும் தன்மை ஆகியவையாக நான் கருதுகின்றேன். வளமாகத் தமிழ் விக்கிப்பீடியா 10-ஆண்டுகளையும் கடந்து பீடு நடை போட நல்வாழ்த்துகள்! தமிழ் விக்கிப்பீடியாவில் உள்ளவற்றை அச்சடித்தால் அது 40-50 தொகுதிகளைத் தாண்டும் எளிதாக. --செல்வா (பேச்சு) 20:08, 23 சூன் 2013 (UTC)
: -- சுந்தர் <sup>\பேச்சு</sup> 07:52, 24 சூன் 2013 (UTC)
::--சஞ்சீவி சிவகுமார் (பேச்சு) 08:12, 24 சூன் 2013 (UTC)
::--சங்கீர்த்தன் (பேச்சு) 05:47, 28 சூன் 2013 (UTC)